OPĆINA LEGRAD

TRG SVETOG TROJSTVA 52A

HR – 48317 LEGRAD

**PROJEKTNI ZADATAK**

**OBNOVA STAROG SKLADIŠTA U KUTNJAKU**



*KATASTARSKA ČESTICA*: 164/1, 2367, 2373 i 585/45 k.o. Kutnjak

*OPIS POSTOJEĆEG STANJA*: Na čestici 164/1, k.o. Kutnjak nalazi se staro poljoprivredno skladište koje je u derutnom stanju, te stočna vaga koja više nema funkciju. Veći dio čestice je asfaltirana podloga, dok su samo rubni dijelovi uklopljeni u asfalt. Ukupna površina čestice je 1889 m2, a objekt zauzima 320 m2. Druge čestice vode se kao nerazvrstane ceste u vlasništvu Općine Legrad, s time da su čestice 2367 i 585/45 asfaltirana prometnica, a preostala čestica 2373 je dio asfaltirana, a dio je makadam.

*OPIS ŽELJENOG STANJA*: Općina Legrad planira se javiti na natječaj Razvoj zelene infrastrukture u urbanim područjima, te obnoviti spomenute čestice. Na čestici 164/1 cilj je obnoviti/rekonstruirati/izgraditi novu zgradu koja bi služila kao društveni dom manjeg kapaciteta. Cilj ostatka površine je pretvoriti iz sive zone u zelenu, dodajući dječje igralište te druge zanimljive sadržaje. Također, na čestice treba nadodati sadržaje (npr. hotel za kukce, urbane vrtove, cvijetnjake, drveća) sve kako bi se dobio što veći broj bodova na natječaju. Također, u obnovu čestica treba uključiti zelene tehnologije gradnje, pokrova, te uštede energenata. Na ostalim česticama (prometnicama) potrebno je iste posložiti temeljem zelene agende (izgradnja zelenih parkirališta, drvoreda, cvjetnih gredica). Isto posložiti u skladu s natječajem.

*DOKUMENTACIJA KOJA SE TRAŽI*: Geodetska podloga za projektiranje, Idejno rješenje, Glavni projekt, Arhitektonski projekt, Građevinski projekt – projekt građevinske konstrukcije, Građevinski projekt – projekt vodovoda i odvodnje, Građevinski projekt – racionalna uporaba energije i toplinska zaštita zgrade, Elektrotehnički projekt – niskonaponska instalacija, Strojarski projekt, Elaborat zaštite od požara, Projektantski troškovnik.

*ROK ZA ZAVRŠETAK DOKUMENTACIJE*: pravomoćna građevinska dozvola treba biti izdana s vremenom završetaka natječaja.

*PROCIJENJENA VRIJEDNOST*: 12.000,00 eura (bez PDV-a)

*KONTAKT*:

Općinski načelnik Ivan Sabolić, mag.pol – 099/204-3338, [legrad.nacelnik@gmail.com](mailto:legrad.nacelnik@gmail.com)

Pročelnica JUO Ana Valek, mag.oec. – 099/2486-181, [ana.valek@opcinalegrad.hr](mailto:ana.valek@opcinalegrad.hr)